**ICOANĂ**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ICOANĂ

Aş vrea să fiu un preot slav

Şi tu icoană bizantină,

Să dai putere şi lumină

La harul sfântului zugrav.

Pe bolţi de catedrală sfinte,

Pe-altar, pe uşa de intrare,

Să te pictez cu-nversunare.

Să te ador în necuvinte.

Sunt un enoriaş sărac

Dar credincios icoanei tale,

Şi bat mereu aceiaşi cale

Să mă închin la chipul drag.

Cu gândul păcătos din mine

De sfinţi eu nu mă ruşinez.

De ce-i păcat să te visez

În clipele de-ntunecime?

Din tine mi-am făcut credinţă

Şi biblie mi-am făcut din tine.

Tu mi-eşti “canoanele creştine”.

Iubesc cu-ntreaga mea fiinţă.